Решение на Общия съд (девети състав) от 15 ноември 2018 г. —

Banco Santander/Комисия

(Дело T‑227/10)

„Държавни помощи — Разпоредби относно корпоративния данък, позволяващи на предприятията, които подлежат на данъчно облагане в Испания, да амортизират финансовата репутация, която произтича от придобиването на дялово участие в дружества, подлежащи на данъчно облагане в чужбина — Решение, с което помощта се обявява за несъвместима с вътрешния пазар и се разпорежда нейното възстановяване — Понятие за държавна помощ — Селективност — Референтна система — Дерогация — Различно третиране — Обосноваване на разликата в третирането — Предприятия, които ползват мярката — Оправдани правни очаквания“

1. Съдебно производство — Разглеждане на съществото на спора преди разглеждане на допустимостта — Допустимост (вж. т. 23 и 24)

2. Помощи, предоставяни от държавите — Понятие — Селективен характер на мярката — Мярка, предоставяща данъчно предимство — Референтна рамка за преценката за наличие на предимство — Определяне на материалния обхват — Критерии — Наличие на връзка между целта на съответната мярка и целта на референтната уредба — Сходство между хипотезите, попадащи под действието на съответната мярка, и хипотезите, попадащи под действието на референтната уредба (член 107, параграф 1 ДФЕС) (вж. т. 50—52, 82, 85 и 89—93)

3. Помощи, предоставяни от държавите — Понятие — Селективен характер на мярката — Мярка, предоставяща данъчно предимство — Мярка с общ характер, приложима без разграничение за всички икономически оператори — Мярка, която не се прилага за дейности, сходни с тези, които обуславят отпускането ѝ — Мярка, която може да се окачестви като селективна (член 107, параграф 1 ДФЕС) (вж. т. 69)

4. Помощи, предоставяни от държавите — Понятие — Селективен характер на мярката — Мярка, предоставяща данъчно предимство — Референтна рамка за преценката за наличие на предимство — Определяне на материалния обхват — Мярка, която представлява референтна рамка за самата себе си — Условия — Данъчен режим с ясно очертан обхват и специфични цели — Липса — Системен и общ характер на мярката (член 107, параграф 1 ДФЕС) (вж. т. 114—119)

5. Помощи, предоставяни от държавите — Понятие — Селективен характер на мярката — Изключение от общата данъчна система — Различно третиране на предприятия, които се намират в сходно фактическо и правно положение — Критерии за преценка — Сравнение от гледна точка на целта на общия данъчен режим в неговата цялост (член 107, параграф 1 ДФЕС) (вж. т. 130—136)

6. Помощи, предоставяни от държавите — Понятие — Селективен характер на мярката — Изключение от общата данъчна система — Обосновка, изведена от естеството и структурата на системата — Критерии за преценка — Мярка за постигане на цел, свързана с присъщите механизми на общата данъчна система — Подходящ характер — Обхват на тежестта на доказване (член 107, параграф 1 ДФЕС; Регламент № 659/1999 на Съвета) (вж. т. 153—159, 163, 177, 185, 186, 193 и 198)

7. Жалба за отмяна — Предмет — Частична отмяна — Условие — Възможност за отделяне на оспорваните разпоредби — Обективен критерий — Неизпълнено условие — Недопустимост (член 263 ДФЕС) (вж. т. 208)

8. Помощи, предоставяни от държавите — Понятие — Преценка с оглед на член 107, параграф 1 ДФЕС — Съобразяване на по-ранна практика — Изключване (член 107, параграф 1 ДФЕС) (вж. т. 211 и 236)

9. Помощи, предоставяни от държавите — Разглеждане от Комисията — Определяне на получателя на помощта — Действително ползване — Преценка (член 107, параграф 1 ДФЕС) (вж. т. 225—234)

10. Помощи, предоставяни от държавите — Понятие — Преценка с оглед на обективното положение независимо от поведението на институциите — Съобразяване на това поведение при преценката на задължението за възстановяване на несъвместимата помощ — Защита на оправданите правни очаквания (член 107, параграф 1 ДФЕС; член 14 от Регламент № 659/1999 на Съвета) (вж. т. 245—259)

11. Помощи, предоставяни от държавите — Възстановяване на неправомерна помощ — Помощ, отпусната в нарушение на процедурните правила по член 108 ДФЕС — Евентуални оправдани правни очаквания на получателите — Липса на такива, освен при изключителни обстоятелства — Оправдани правни очаквания, породени от дадени от Комисията конкретни, безусловни и последователни уверения — Публикуване на решението за започване на официалната процедура по разследване, с което се слага край на тези оправдани правни очаквания (член 107, параграф 1 ДФЕС и член 108, параграф 3 ДФЕС) (вж. т. 261—284)

Предмет

Искане на основание член 263 ДФЕС за отмяна на член 1, параграф 1 от Решение 2011/5/ЕО на Комисията от 28 октомври 2009 година относно данъчната амортизация на финансовата репутация за придобиване на дялови участия в чуждестранни дружества № C 45/07 (ex NN 51/07, ex CP 9/07), приведено в действие от Испания (ОВ L 7, 2011 г. стр. 48), а при условията на евентуалност — и на член 4 от това решение

Диспозитив

1) Отхвърля жалбата.